kardosdrur/scandi-wiki huggingface dataset:
Taj Mahal Palace & Tower

The Taj Mahal Palace & Tower er et 5-stjernet luksushotel i Taj Hotelkæden, som ligger i den sydlige del af Mumbai, Indien nær den pompøse triumfbue Gateway of India. Hotellet, hvis oprindelige del er grundlagt i 1903, er opført i en arkitektonisk blanding af orientalske, mauriske og italienske (florentine) stilarter, der har været med til at gøre Taj Mahal Palace & Tower i Mumbai til Taj-kædens flagskib. 

Hotellet omfatter to helt adskilte bygninger, opført i hver sin stil. Det oprindelige Taj Mahal Hotel er opført som et overdådigt og pompøst bygningsværk, mens The Tower umiddelbart øst herfor på trods af sin større højde nærmest forekommer at hæve sig i ærbødig respekt for den ældre og mere pompøst udsmykkede hovedbygning. 

Hotellet, der er opført af medlemmer af TATA-familien (Tata Group), har i alt 565 værelser som i kraft af hotellets høje standard og eksotiske beliggenhed har huset en lang række notabiliteter, deriblandt Mick Jagger, Jacques Chirac, Joan Collins, det norske kongepar, Marianne Faithfull, hertugen af Edinburgh, prins Charles, The Beatles, Bill Clinton, og Jacqueline Kennedy Onassis.

Taj Mahal Palace & Tower, der ligger i Colaba-regionen i den sydlige del af Mumbai i det område, der betegnes Mumbais Manhattan, var sammen med den nærliggende Leopold Cafe og Colaba Police Station blandt målene for terroraktionen i Mumbai i november 2008. Hotellet blev meget hårdt medtaget af terroristernes voldsomme hærgen med håndgranater, brandstiftelse, anvendelse af mindre bomber samt gidseltagning og beskydning af gæster og ansatte med automatvåben (bl.a. AK-47) med mange dræbte ofre som den tragiske konsekvens.

Eksterne henvisninger

 The Taj Mahal Palace & Tower, Mumbai – officiel website 

Mumbai
Hoteller i Indien
Tata-koncernen
Etableret i 1993
Dorrit Moussaieff

Dorrit Moussaieff (hebraisk: דורית מוסאיוף, født 12. januar 1950 i Jerusalem, Israel) er den islandske præsident Ólafur Ragnar Grímssons anden og nuværende kone samt juveldesigner og forretningskvinde.

Som ung flyttede Dorrit Moussaieff til London. Eftersom hun led af dysleksi, gik hun ikke på ordinære skoler, men blev undervist hjemme.

Moussaieff har været svært aktiv i kulturlivet i Storbritannien og USA og har været en bidragsydende redaktør i det engelske tidsskrift Tatler. Som ejendomshandler skal hun have tjent £ 45 millioner ved at sælge ejendomme i Londons Canary Wharf.

Da hun i maj 2006 besøgte Israel, blev hun holdt tilbage i Ben Gurion International Airport i Tel Aviv hvor de nægtede at anerkende hendes britiske pas. Dette udløste en mindre international episode, eftersom hun trods alt var Islands førstedame. Den israelske ambassade beklagede senere episoden, men gentog at israelske statsborgere må have israelske pas for at ankomme til landet.

Moussaieff blev islandsk statsborger den 31. juli 2006.

Som Islands førstedame har Dorrit Moussaieff arbejdet aktivt med at præsentere Islands kultur udenfor landets grænser.

Erhvervskvinder
Personer fra Island
Hans Jonsson

Hans Åke Jonsson (født 2. august 1973 i Örnsköldsvik, Sverige) er en tidligere professionel ishockeyspiller, som bl.a. spillede for MODO Hockey i den svenske Elitserie.

Jonsson fik sin NHL-debut med Pittsburgh Penguins i sæsonen 1999–00 og spillede fire sæsoner der, før han vendte hjem til Sverige og MODO Hockey i 2003.

Eksterne henvisninger 
 Hans Jonssons karrierestatistik på The Internet Hockey Database
 Legends of Hockey

Ishockeyspillere fra Sverige
Krupuk

Krupuk, kerupuk eller kroepoek på indonesisk); Keropok på (malaysisk); er populære snacks eller chips i dele af Øst- og Sydasien. Krupuk er friturestegte kiks lavet af rejer og stivelse. Kerupuk findes hos alle traditionelle handlende og ved alle spisesteder.

Kerupuk er en dagligdags ingrediens, som mange indonesere slet ikke kan forestille sig at undvære, og som de føler indgår som uundværligt i tilknytning til ethvert måltid.

Kerupuk findes i alle tænkelige former og farver. Hovedingredienserne er ris, rismel, hvidløg, peber og sukker samt kokosolie til stegning.

Eksterne henvisninger 

Snacks
Indonesien
Chips
Maria Kaczyńska

Maria Helena Kaczyńska (født Maria Mackiewicz i 1942, Machowo – 10. april 2010) var kone til den polske præsident, Lech Kaczyński, som hun giftede sig med i 1976. De har en datter, Marta, som er født i 1980. Hun talte engelsk, fransk og noget spansk og russisk.

Fodnoter 

Personer fra Polen
Omkomne under flyulykken ved Smolensk 10. april 2010
Ægtefæller til nationale ledere
Troens Kirke

Troens Kirke (ungarsk: Hit Gyülekezete) er er stor kirke inden for pinsebevægelsen i Ungarn. Menigheden er en af Europas største pinsebevægelse-evangeliske kristne kirker og er landets fjerde mest støttede kirker (baseret på landets 1% skatteandel til kirker).

Troens Kirke accepterer resultaterne og spirituelle, moralske værdier fra den tidlige kristendom og reformationen, så vel som andre genoplivelsesbevægelser inden for kristendommen. Troens Kirke er en stærk fortaler for kristen zionisme og velkendt for dens engagement i at støtte staten Israel.

Eksterne henvisninger 
 Official site of Faith Church
 CBN: Pastor Moves on Atheistic Hungary
 Charisma Magazine: Breakthrough in Budapest 

Religion i Ungarn
Reformationen
Kristne organisationer
Megakirker
Alfred Schmidt (vægtløfter)

Alfred Schmidt (1. maj 1898 – 5. november 1972 i Tallinn) var en estisk vægtløfter, som deltog under Sommer-OL 1920 i Antwerpen.
 
Schmidt vandt en olympisk sølvmedalje i vægtløftning under Sommer-OL 1920 i Antwerpen. Han kom på andenpladsen i den letteste klasse, fjervægt op til 60 kg. Det var første gang i OL, hvor løfterne blev inddelt i forskellige vægtklasser. Der var totalt fem vægtklasser under OL'et. Han løftede sammenlagt 210,0 kilogram, ti mindre end guldvinderen François de Haes fra Belgien. Vægtløftningskonkurrencen bestod af tre løft, ryg og støt med en hånd og støt med begge hænder. Der var 14 udøvere fra 11 nationer i fjervægtsklassen.

OL-medaljer 
 1920  Antwerpen –  Sølv i vægtløftning, fjervægt

Eksterne henvisninger 
 

Sportsfolk fra Estland
Vægtløftere
Olympiske sølvmedaljevindere fra Estland 
Medaljevindere ved sommer-OL 1920
Zarinsk

Zarinsk () er en by i Altaj kraj i Rusland. Den ligger ved floden Tsjumysj, omkring 90 km nordøst for Barnaul. Den har et indbyggertal på  indbyggere.

Den blev grundlagt som en bosætning ved jernbanestationen Zarinskaja (), som blev åbnet i 1952. Den fik status som bymæssig bebyggelse i 1958 og bystatus i 1979.

Referencer

Eksterne henvisninger 

 

Byer i Altaj kraj
Prinsesse Soamsawali

H.K.H. Prinsesse Soamsawali Kitiyakara (født 13. juli 1957) er en thailandsk prinsesse. Hun var tidligere gift med den thailandske kronprins Vajiralongkorn. Sammen har de en datter, prinsesse Bajrakitiyabha

Kongelige fra Thailand
Topkapi-paladset

Topkapi-paladset er et palads i Istanbul, som fra 1465-1853 var Osman-sultanernes officielle residens i byen. Anlæggelsen af paladset begyndte i 1459.
Paladset, der hovedsageligt er bygget i et plan, husede i sin storhedstid op til 4000 mennesker. I 1700-tallet mistede paladset gradvist sin betydning, da sultanerne flyttede til nye paladser langs med Bosporus. I 1924 blev det omdannet til museum.

Billeder 

Paladser
Istanbul
Open source-religion

Open source-religioner forsøger at bruge open source-metoderne til at skabe et trosgrundlag. Trosgrundlaget bliver skabt i en proces, hvor medlemmerne forfiner det ved intern dialog. I modsætning til traditionelle religioner er der fokus på deltagelse, selvbestemmelse, decentralisering og evolution. Medlemmerne betragter sig selv som en del af en generel open source-bevægelse, som ikke begrænser sig til open source-software, men benytter de samme principper på andre organiserede gruppeindsatser for menneskeskabte konstruktioner.

Et af de første eksempler er yoanere, der følger yoismen, skabt i 1994. Yoanere hævder, at deres form for open source-religion ikke indeholder tro på en spirtuel autoritet, men på den autoritet der opstår fra konsensus i gruppen.

Referencer 

Religion
Gloria Patri

Gloria Patri oldkristen doxologi, eller lovprisningsbøn og er den første orden i den mindre doxologi. Den benyttes ofte i kombination med andre bønner, som f.eks. i rosenkransbønnen og i tidebønnerne. Den er særlig anvendt i Den katolske kirke, men indholdet er af en fælleskristen art.

Dansk.

Latin

Kristendom
Xiantianisme

Xiantianisme er en gruppe af fem religiøse grupper med kinesisk oprindelse: I-Kuan Tao, T'ung-shan She, Tien-te Sheng-chiao, Daoyuan og Tz'u-hui Tang. Xiantianisme er forbudt i Folkerepublikken Kina.

Religion i Kina
Vicky Cristina Barcelona

Vicky Cristina Barcelona er en amerikansk film fra 2008, intrueret af Woody Allen og hans fjerde film i træk, der er indspillet uden for USA. I hovedrollerne ses Scarlett Johansson, Penélope Cruz, Javier Bardem og Rebecca Hall.

Filmen handler om to amerikanske kvinder, Vicky og Cristina, der er på ferie i Spanien. Der møder kvinderne en kunstner, der er tiltrukket af dem begge, men dog stadig har problemer med sin ustabile eks-kone. Filmen blev optaget i Avilés, Barcelona og Oviedo.

Medvirkende 
 Scarlett Johansson – Cristina
 Rebecca Hall – Vicky, Cristinas ven
 Javier Bardem – Juan Antonio, en kunstner
 Penélope Cruz – María Elena, en kunstner og Juan Antonios eks-kone
 Chris Messina – Doug
 Patricia Clarkson – Judy Nash, Vickys bekendte
 Kevin Dunn – Mark Nash, Judys mand

Dette er den tredje film som Johansson og Allen har arbejdet sammen på, efter Match Point og Scoop.

Referencer

Eksterne henvisninger 
 Officiel webside 
 

Amerikanske film fra 2008
Komediefilm fra USA
Film instrueret af Woody Allen
Film fra Spanien
Romantiske komediefilm fra USA
Dramafilm fra USA
HMS Australia (1886)

Den engelske panserkrydser Australia var bygget af stål, og Orlando-klassen på syv skibe var større udgaver af den beskyttede krydser Mersey, men forsynet med sidepanser. Sammenlignet med den foregående Imperieuse-klasse var sejlrigningen droppet fra starten, og det kom der nogle langt mere vellykkede skibe ud af. Imidlertid indtraf der samme problemer som under bygningen af den klasse, i og med at skibene blev tungere end planlagt, og dermed kom til at ligge dybere i vandet, hvorved sidepanseret blev næsten værdiløst. I Royal Navy tog man konsekvensen af denne udvikling og byggede ikke flere krydsere med sidepanser (dvs. panserkrydsere) i en periode på næsten 10 år.

På deres prøvetogter var alle skibene hurtigere end de bestilte 18 knob, idet de nåede mellem 18,8 knob (Australia) og 19,4 knob (Undaunted).

Australia var det første skib i den britisk flåde med dette navn. De to senere navnesøstre var begge under australsk flag (med forbogstaverne HMAS i stedet for HMS). Australia henviser til den daværende koloni Australien.

Tjeneste 
Australia blev sendt til tjeneste ved Middelhavsflåden. I 1893 blev den tilknyttet kystforsvars-eskadren i hjemlige engelske farvande. Australia blev solgt i 1905.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979,

Eksterne henvisninger 

Krydsere fra Storbritannien
Amursk

Amursk (, ) er en by i Khabarovsk kraj i Rusland. Den ligger på den venstre bred af floden Amur, omkring 60 km nordøst for Khabarovsk og 60 km syd for Komsomolsk-na-Amure. Byen har  indbyggere.

Amursk blev grundlagt i 1958 og fik bystatus i 1973.

Referencer

Eksterne henvisninger 

Byer i Khabarovsk kraj
Sigerslev

Sigerslev er en lille by på Sydsjælland med , beliggende i Store Heddinge Sogn nordøst for Store Heddinge. Bebyggelsen tilhører Stevns Kommune og ligger i Region Sjælland.

Sydøst for Sigerslev findes den 47 m høje Store Møllehøj, og på den vestlige side ligger den delvist tørlagte og beplantede Sigerslev Engmose, hvor der som følge af tørvegravning dannedes en sø. Mod kysten ligger Sigerslev Kridtbrud.

Sigerslev omtales omkring 1370 (Sigherslef). På dette tidspunkt har her ligget en væbnergård, og i 1356 nævnes således en Ture Clementsen af Sigerslev og 1395-99 en væbner Hennichinus Reysere, som i 1389 havde købt en gård i Sigerslev af væbner Anders Pedersem Griis af Norup til Holme (død 1408). Landsbyen blev udskiftet i 1799.

Sigerslev har et forsamlingshus, og forfatteren Søren Ulrik Thomsen gik i den nu nedlagte Sigerslev Skole, inden han flyttede til Store Heddinge.

Forfatteren Niels E. Nielsen blev født i Sigerslev i 1924.

Som del af Københavns raketforsvar anlagdes i begyndelsen af 1960'erne en affyringsbase for NIKE
Ajax og NIKE Hercules raketter ved Mandehoved umiddelbart øst for byen.

Eksterne henvisninger 
 Nike afskydningsområde Sigerslev

Kilder 

 Trap, J. P. Danmark. Præstø Amt. Bind IV, 5. udg., 1955.

Byer i Stevns Kommune
Byer og bydele med genforeningssten
Bikin (by)

Bikin (russisk: Бики́н) er en by i Khabarovsk kraj i Rusland. Den ligger ved floden Bikin (en sideflod til Ussuri), omkring 200 km sydvest for Khabarovsk. Den har et indbyggertal på 19.600 (est. 2005), 19.641 (folketælling 2002).

Bikin blev grundlagt i 1885 under navnet Bikinskaja og fik indvilget bystatus i 1938.

Byer i Khabarovsk kraj
Komsomolsk ved Amur

Komsomolsk ved Amur (, ) er en by i Khabarovsk kraj i Rusland. Byen ligger på den venstre bred af floden Amur, omkring 356 km nordøst for Khabarovsk. Komsomolsk ved Amur ligger ved BAM-jernbanen. Byen har  indbyggere.

Etymologi 

På kinesisk kaldes byen 共青城 (Gongqing Cheng), direkte oversat "Komsomolbyen". Området lå oprindelig under kejserriget Kina, men kom under russisk overhøjhed efter Aiguntraktaten i 1858.

Geografi 

Byen og dens forstæder strækker sig over 30 km langs Amurflodens venstre bred. Floden er på dette sted op til 2,5 km bred.

Afstanden til Khabarovsk, administrativt center i krajen, er 356 km; afstanden til Stillehavet er omkring 300 km. Den nærmeste anden større by er Amursk, omkring 45 km mod syd.

Komsomolsk ved Amur ligger omkring 6.300 km øst for Moskva, og ligger i den østlige ende af Bajkal–Amur jernbanen.

Klima 

Klimaet er kontinentalt: januar –21 °C, juli +21 °C. Årsgennemsnit +0,3 °C. Nedbør pr. år er 560 mm.

Historie 

Landsbyen Permskoje () blev oprettet i 1860 af indflyttede småbønder fra Perm gubernija. I 1932 blev der bygget tungindustrifabrikker på stedet, og landsbyen fik bystatus, og navnet blev ændret til Komsomolsk-na-Amure, eftersom den blev grundlagt som industrielt center af den kommunistiske ungdomsorganisation Komsomol.

Befolkningsudvikling 

Note: Data fra folketællinger

Erhverv 

I løbet af 1900-tallet udviklede byen sig til et regionalt center for industrier som metallurgi, maskinebygning, olieraffinering og skibsbyggeri (Amur Skibsværft). Flyproducenten Sukhoj (Komsomolsk Aviation fabrik) har betydelige fabrikker i byen og fremstiller bl.a. de kendte Sukhoj Superjet 100 passagerfly. Khurba flybase ligger syd for byen, og Dzemgi flybase ligger mod nord.

Venskabsbyer 

  Jiamusi, Kina
  Kamo, Japan

Kendte personer fra Komsomolsk-na-Amure 

 Valerij Rjumin, sovjetisk kosmonaut
 Jurij Tjaika, politiker
 Julija Tjepalova, skiløber og olympisk guldvinder.

Referencer

Eksterne henvisninger 

 Byens officielle hjemmeside 

Byer i Khabarovsk kraj
Etableret i 1932
Marialitaniet

Marialitaniet også kaldet de lauretanske litanier er en gruppe lovprisninger og bønner til Gud og hans moder, Jomfru Maria ,der bliver brugt i den romerskkatolske kirke ved rosenkransbønnen. De har alle en orden og overensstemmelse i gentagelserne.

Kristne bønner
Vase

En vase er en beholder, som ofte bruges til at holde blomster. Den kan laves af utallige af materialer som glas og keramik. Vasen er ofte dekoreret. 

(En vase er desuden en gammel betegnelse for en vej bygget af grene over et sumpet område. Se bl.a. Vaserne.)

Se også 

 
Pyntning
Ord og vendinger
Tommestrup

Tommestrup er en bebyggelse øst for Store Heddinge. Den ligger i Store Heddinge Sogn, Stevns Kommune, Region Sjælland.

Tommestrup omtales 1387 (Tomestorp). Landsbyen blev udskiftet i 1796. Tommestrup har et forsamlingshus.

Sydøst for Tommestrup ligger Stevns Fyr fra 1818.

Kilder 
 Trap, J. P. Danmark. Præstø Amt. Bind IV, 5. udg., 1955.

Lokaliteter i Stevns Kommune
Orjol

Orjol (, , også Orel; ) er en by er en by i Orjol oblast, Centrale føderale distrikt i Den Russiske Føderation, administrativt center i oblasten. Byen ligger omkring 360 km sydvest for Moskva og har  indbyggere. Orjol blev grundlagt i .

Geografi 

Orjol ligger i det frugtbare sortjordsbælte.

Klima 
Januar er den koldeste måned med en gennemsnitstemperatur på –7,4 °C, juli er den varmeste måned med en gennemsnitstemperatur på +18,3 °C. Nedbøren er på 600 mm pr. år.

Historie 

Byen, der har rødder tilbage til et fort fra 1100-tallet, blev formelt grundlagt i 1566, som en fæstning ved Oka for at forsvare Zar-ruslands sydlige grænser. Under 2. verdenskrig blev byen angrebet af de tyske værnemagtsstyrker under slaget om Moskva og besat 3. oktober 1941. Byen blev atter befriet af Den Røde Hær den 5. august 1943.

Befolkningsudvikling 

Note: Data fra folketællinger

Erhverv 

Korndyrkning, kornhandel og levnedmiddelindustri er vigtige erhverv i Orjol. Der ud over ligger stålværket Severstal og den keramiske fabrik Kerama Marazzi i byen. 2010 åbnede Sanofi-Aventis Vostok en ny medicinalvirksomhed, der bl.a. fremstiller insulin.

Kultur og seværdigheder 

Der findes uddannelsesinstitutioner i Orjol, blandt andet et statsligt Landbrugsakademi, et Veterinærakademi, et Statsuniversitet samt et Teknisk Universitet.

Byen er hjemsted for Turgenjev-museum.

Kendte indbyggere fra Orjol 

 Mikhail Bakhtin, litterat og litteraturkritiker.
 Felix Dzerzjinskij, russisk politiker.
 Nikolaj Leskov, forfatter.
 Denis Mensjov, cykelrytter.
 Aleksej Stakhanov, minearbejder.
 Ivan Turgenjev, forfatter.

Referencer

Eksterne henvisninger 

Byer i Orjol oblast
Etableret i 1566
Renge

Renge er en bebyggelse syd for Store Heddinge. Den ligger i Store Heddinge Sogn, Stevns Kommune, Region Sjælland.

Renge omtales 1337 (Ræthingæ). I 1389 nævnes en Ebbe Nielsen af Renge. Landsbyen blev udskiftet i 1793.

Rengegård vest for landsbyen arvefæstedes i 1832 af kancelliråd Christian Hansen Barfoed.

Kilder
 Trap, J. P. Danmark. Præstø Amt. Bind IV, 5. udg., 1955.

Lokaliteter i Stevns Kommune
Google Kalender

Google Kalender er en onlinekalender, der er drevet af Google. Man kan oprette adskillige kalendere med det samme brugernavn, hvis man har brug for det. Man kan dele sin kalender, enten med udvalgte personer, som man kan give fuld adgang til at redigere i kalenderen, eller man kan offentliggøre den for hele verden. Man kan gøre begge dele på én gang. Det kan for eksempel være nyttigt i en forening eller måske endda i en familie, så man kan være sammen om at dele en kalender.

Man kan bede om at få en påmindelse på det man selv (eller andre på en offentlig eller delt kalender) har indskrevet i kalenderen. Enten på sms (det kræver, at man har skrevet og bekræftet sit telefonnummer), som mail eller som en pop-up. Sidstnævnte kræver dog, at man sidder ved computeren, når påmindelsen kommer.

For at man kan få en sådan kalender skal man tilmelde sig på Googles hjemmeside, men så har man også adgang til alle Goggles tjenester. Se i kassen herunder.

Google Kalender er som udgangspunkt gratis at bruge, men via Google Apps for Work kan man få adgang til ekstra funktioner.

Kalender
Arte (tv-kanal)

Arte (Association Relative à la Télévision Européenne) er en fransk-tysk tv-kanal, der blev lanceret i 1992. Kanalen er tosproget, hvilket indebærer undertekster på det modsatte sprog og at mange af værterne behersker både tysk og fransk. Programmerne kredser først og fremmest om kunst og kultur.

Artes studier ligger i Strasbourg og Baden-Baden. Kanalen drives som to virksomheder:
 Arte France, der ejes af France Télévisions (45%), den franske stat (25%), Radio France (15%) og Institut national de l'audiovisuel (15%) og
 Arte Deutschland TV GmbH, der er et ligeligt ejet joint-venture mellem ARD og ZDF.

Logoer

Eksterne henvisninger 

 Official hjemmeside

Tv-kanaler fra Tyskland
Tv-kanaler fra Frankrig
Etableret i 1992
Tv-stationer fra Frankrig
Tv-stationer fra Tyskland
Rolls-Royce Phantom

Rolls-Royce har anvendt modelnavnet Phantom på flere modeller i tidens løb:

Rolls-Royce Phantom I, 1925–1931 
Rolls-Royce Phantom II, 1929–1936
Rolls-Royce Phantom III, 1936–1939 
Rolls-Royce Phantom IV, 1950–1959
Rolls-Royce Phantom V, 1959–1968
Rolls-Royce Phantom VI, 1968–1991
Rolls-Royce Phantom VII, 2003–2016
Rolls-Royce Phantom VIII, 2017–nu
Rolls-Royce Phantom Drophead Coupé, 2007–2016
Rolls-Royce Phantom Coupé, 2008–2016

Eksterne henvisninger
Tved (Svendborg)

Tved (1364 Twet, 1394 Thwet) er en bydel med 2.922 indbyggere i den nordlige del af Svendborg. 

I Tved ligger blandt andre Tved Kirke, et supermarked og to aktive idrætsklubber, Tved Boldklub og Tved GI (Tved Gymnastik og Idrætsforening). Omkring 1960 havde Tved kirke, præstegård, forskole, skole, forsamlingshus, kommunekontor for den daværende Tved Kommune, bogsamling, hospital, stadion, vandværk, Svendborg Trævarefabrik, mineralvandsfabrik og karosserifabrik.

Historie 

Oprindelig var Tved en landsby, siden en vejby. I dag er Tved vokset helt sammen med Svendborg.

Landsbyen 

Tved talte i landsbyfællesskabets tid 19 gårde og 3 huse uden jord. Det dyrkede areal udgjorde i 1682 546,3 tdr. land og blev skyldsat til 106,59 tdr. htk. Dyrkningsformen var trevangsbrug men med 5 vange og rotationen 2/1. Af de 5 vange var 2 besået med byg, 1 med rug, 1 lå fælled; om den sidste mangler oplysninger Tved blev udskiftet i 1792.

Forstaden 

I takt med, at Tved udviklede sig til en forstad til Svendborg, fik byen også flere industrier og offentlige tjenester. Omkring 1960 havde byen kirke, præstegård, forskole (opført 1901), skole (opført 1871), forsamlingshus (opført 1902), kommunekontor (opført 1880), sognebogsamling (fra 1936), hospital (oprettet 1722 af etatsråd Erik Skeel til Arreskov), stadion (anlagt 1936), vandværk (anlagt 1933, udvidet 1955), Svendborg Trævarefabrik (oprettet 1902 i Svendborg, fra 1950 i Tved med 15 ansatte), mineralvandsfabrik og karosserifabrik.

Sport 
Tved Boldklub ligger i øjeblikket i Serie 1. Tved GI holder til i Tvedhallen, hvor stort set alle idrætsgrene (indendørs) bliver udbudt. Tved GI havde i 2004 et håndboldhold, som rykkede op i den bedste håndboldrække i Danmark, men blev i 2005 slået sammen med GOG og blev til GOG Svendborg TGI.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),
 J.P. Trap: Danmark, 5. udgave, side 672.

Bydele i Svendborg
MGP Nordic 2006

Det andet MGP Nordic blev holdt i Stockholm, Sverige in 2006. Det her var første gang efter en pause på tre år, at MGP Nordic løsrev sig igen, Danmark, Sverige og Norge deltog i MGP Nordic 2006.

2006
Musik i 2006
James Agee

James Rufus Agee (27. november 1909 – 16. maj 1955) var en amerikansk forfatter, kritiker og digter.

Han er især berømt for sin filmkritik og for dokumentarbogen Let Us Now Praise Famous Men. Han vandt en posthum Pulitzerpris for romanen A Death in the Family.

Udvalgt bibliografi 
 Knoxville: Summer of 1915 (1935)
 Let Us Now Praise Famous Men (1941, med Walker Evans)
 Afrikas dronning (1951, filmmanuskript)
 Night of the Hunter (1955, filmmanuskript)
 A Death in the Family (1957, roman)

Ekstern henvisning 
 [http://www.ageefilms.org/ageebio.html Et kronologi af Agees liv]  (på engelsk)
 

Faglitterære forfattere fra USA
Digtere fra USA
Romanforfattere fra USA
Kritikere fra USA
Manuskriptforfattere fra USA